OzLabs/hebrew-wiki-articles huggingface dataset:
ישראל ברמה

ישראל ברמה (20 בנובמבר 1956 – 21 בדצמבר 1984) היה סופר ישראלי שכתב בסגנון הכתיבה זרם התודעה.

==ביוגרפיה==
ישראל ברמה נולד בפתח תקווה ב-1956, בן לטובה ונחמן ברמה. בגיל 11 לקה ברמה במחלת ניוון שרירים. בגיל 17 החל לפרסם סיפורים ומאמרים בכתב העת "עכשיו". למד ספרות באוניברסיטת בר-אילן והכין עבודת גמר לתואר שני על הסופר והמשורר האמריקאי ויליאם פוקנר. הוא נפטר ב-21 בדצמבר 1984 ונטמן בבית העלמין סגולה בעיר הולדתו, שאת נופיה האורבניים הרבה לתאר בסיפוריו. על מצבתו חקוקות מילותיו האחרונות "החיים יפים, מלאים כאב"<ref name=":0"></ref>.

== יצירותיו ==
ספרו היחיד, "ימים קרועים" (1991), פורסם כשבע שנים אחרי מותו.

כתיבתו הושפעה מזו של אורי ניסן גנסין, והתאפיינה באינטנסיביות של יחסים בין נוף לדמות. בנובלה "שעה אחרת" המופיעה בספרו, מהדהדת מלחמת יום הכיפורים כטראומת רקע. סיפוריו מתאפיינים בליריות ותמונתיות לשונית רבה, בדומה לזו של ס. יזהר. הסופר אמנון נבות, שהקדים מבוא לספר סיפוריו היחיד, כתב שסיפוריו רוויים ב"עמודים רבים של תיאורי נוף מדהימים ביכולת ההבעה, בעומק ההשגה ובאיכויות הפלאסטיות שלהם". בחייו קיים מערכות יחסים מצומצמות עם הסופרים א. ב. יהושע, יצחק אורפז, יורם קניוק ואמנון נבות, אבל ככלל נותר במידה רבה "סופר לסופרים".

ברמה כתב ביקורות ספרותיות בודדות שפורסמו בכתב העת "עכשיו". חומר נוסף מיצירותיו ראה אור בכתב העת "דחק"<ref name=":1" />.

ארכיונו האישי שמור בספרייה הלאומית<ref name=":1"></ref>. הארכיון כולל כתבי יד של סיפוריו וכן מחזות, תרגום ובקורת ספרותית<ref name=":1" />.

==ספריו==
* ימים קרועים, הוצאת כתר, ירושלים, 1991. בעריכת גבריאל מוקד ויגאל שוורץ, בצירוף מבוא על ישראל ברמה ויצירתו, "על מים נסתרים", מאת אמנון נבות<ref name=":0" />.

==לקריאה נוספת==
* יובל גלעד, "הצד האחר של ההוויה - על הפרוזה של ישראל ברמה", "עמדה" 42, קיץ 2019, עמ' 132–146.
* הלל ויס, "קול ברמה נשמע קול מיוסר", מעריב, 4 באוקטובר 1991. נכלל גם בספרו עלילה – ספרות הכליון הישראלית, ספרית בית-אל, 1992, עמ' 133–135.

==קישורים חיצוניים==
* 
*יובל גלעד, [https://www.makorrishon.co.il/nrg/app/index.php?do=blog&encr_id=7b710fc4596b25648b44472262adc013&id=1912 על הפרוזה של ישראל ברמה], אתר nrg, 15 בדצמבר 2010
* 
* 
* 
* 

מכּתביו:
* 
* 
* 
* 
* 
* 
* 
* 
* 

==הערות שוליים==

קטגוריה:סופרים ישראלים
קטגוריה:בוגרי אוניברסיטת בר-אילן
קטגוריה:אישים הקבורים בבית הקברות סגולה
קטגוריה:ישראלים שנולדו ב-1956
קטגוריה:ישראלים שנפטרו ב-1984
הנרי החמישי (סרט, 1989)

הנרי החמישי הוא סרט קולנוע אודות הנרי החמישי, מלך אנגליה, המבוסס על המחזה "הנרי החמישי" מאת ויליאם שייקספיר (וכולל גם חלקים מתוך המחזות הנרי הרביעי, חלק ראשון והנרי הרביעי, חלק שני). את הסרט ביים קנת בראנה כעבודתו הראשונה כבמאי והוא אף משחק את התפקיד הראשי בסרט. בנוסף מככבים בסרט דרק ג'קובי בתפקיד המספר ("המקהלה"); רובי קולטריין כג'ון פלסטף; פול סקופילד כשארל השישי, מלך צרפת; איאן הולם כפלואלן; אמה תומפסון כקתרין דה ולואה ואחרים. זהו העיבוד הקולנועי השני לסאגה השייקספירית, הראשון נעשה על ידי לורנס אוליבייה שביים את הסרט משנת 1944 וכיכב בו. הסרט זכה ל-100% ביקורות חיוביות באתר Rotten Tomatoes ומדורג בו כעיבוד הקולנועי הטוב ביותר למחזה שייקספירי. בראנה היה מועמד לפרס אוסקר לשחקן הטוב ביותר ופרס אוסקר לבמאי הטוב ביותר. הסרט זכה בפרס אוסקר לעיצוב התלבושות הטוב ביותר, הוא זכה בפרס באפט"א לבמאי הטוב ביותר ובפרס האקדמיה האירופית לקולנוע לשחקן ולבמאי הטוב ביותר.

== ההפקה ==
התסריט נכתב על ידי בראנה והוא ערוך מתוך הטקסט השייקספירי המקורי של הנרי החמישי, עם "פלאשבקים" הכוללים תמונות מתוך הנרי הרביעי, חלק ראשון (בעיקר תמונה 4 ממערכה 2) המגוללות את חייו של הנרי כנסיך צעיר והולל במסבאות לונדון (הנסיך האל), יחד עם פלסטף, ברדולף, פיסטול וחבריהם. זאת כיוון שפלסטף אמנם מוזכר במחזה הנרי החמישי אך אינו מופיע כדמות על הבמה, כמו גם עברו של הנרי, החיוני לתפיסת הדמות שלו. כן נכללת במחזה התנכרותו של הנרי לפלסטף מתוך הנרי הרביעי, חלק שני.

הסרט הופק על ידי ברוס שרמן בסיוע ה-BBC. הצילומים החלו ב-31 באוקטובר 1988 והסתיימו ב-19 בדצמבר. בערך 60% מהצילומים נערכו באולפן קולנוע בעוד סצנות הקרבות צולמו בשדה סמוך, בשפרטון.

מבקרים נוהגים להשוות את הפקתו של בראנה עם הפקתו של אוליבייה. ההפקה מ-1944 הייתה מסוגננת ואמנותית יותר, בעוד בראנה חתר לריאליזם. כך, למשל, סצנת קרב אז'נקור מצולמת בשדה בוצי וכוללת תקריבים של פגיעות-חרב, הרג ודם. הסצנות הקומיות בוימו באופן דרמטי ולירי יחסית, ולא כסלפסטיק כמו אצל אוליבייה. כך מוצגות הסצנות, שההומור בהם אינו מצחיק קהל מודרני, כבדיחות ישנות בהן נזכר הנרי המבוגר יותר והריחוק הרגשי של הקהל נמנע. דרק ג'קובי, בתפקיד המקהלה, מתפקד כמספר מודרני בסרט תיעודי, פונה היישר אל הקהל כשהוא ניצב בזירות ההתרחשות (פרט לפרולוג הנישא מעל במה ריקה כמו בתיאטרון).

== מוזיקה ==
המוזיקה לסרט נכתבה כולה על ידי המלחין פטריק דויל ובוצעה על ידי התזמורת הסימפונית של ברמינגהאם בניצוחו של סיימון ראטל. הפסקול ראה אור בחברת התקליטים EMI. המלחין עצמו מופיע בסרט בתור החייל הראשון המתחיל לשיר את ההמנון Non Nobis, Domine בשדה הקרב באז'נקור לאחר תום הלחימה. דויל זכה בפרס איבור נובלו לשיר הסרט הטוב ביותר עבור Non Nobis, Domine.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטים מבוססי מחזות מאת ויליאם שייקספיר
קטגוריה:סרטי דרמה בריטיים
קטגוריה:סרטים היסטוריים
קטגוריה:סרטי קנת בראנה
קטגוריה:סרטי 1989
אותיות דרבי עקיבא

אותיות דרבי עקיבא (קרוי גם: אלפא ביתא דרבי עקיבא) הוא ספר מדרש על שמות האותיות המרכיבות את האלף בית העברי (הכתב המרובע). מדרשים אלה הם יחסית קטנים ונידחים (וככל הנראה מאוחרים).

ידועים כיום שני נוסחים, או שני חלקים שונים, הקרויים 'אותיות דרבי עקיבא'. שני הנוסחים פותחים בייחוסו של המדרש לרבי עקיבא. המדרשים זכו לההדרה בדפוס בקובץ בית המדרש - מפעל הכינוס של אהרן ילינק למדרשים נשכחים.

==נוסח א' של המדרש==
נוסח א' של המדרש מתחיל בהתייחסותו של המדרש לימי בריאת העולם, שבשעה שרצה הקב"ה לברוא את העולם התחילו האותיות, כל אחת בתורה, לבקש שהקב"ה יברא בה את העולם, ראשית נכנסה האות תיו, ואחריה שין וכו', עד שנכנסה אות ב' ואמרה: תברא בי את העולם משום שכל יום אומרים אמר לה הקב"ה: "הן". האות א' עמדה בצד ושתקה, אמר לה הקב"ה מדוע את שותקת, השיבה הא' מפני שאני האות בעלת המספר הנמוך ביותר, 1. אמר לה הקב"ה: והא' זכתה להיות האות הראשונה באותיות, וגם האות הראשונה בעשרת הדברות. .

חוקרי המדרש חלוקים האם גרסה א' של 'אותיות דרבי עקיבא' היא המוקדמת מבין השתיים (כך דעתו של אדולף אהרן ילינק) או המאוחרת (לדעתו של משה לייב בלוך). על כל פנים, נוסח א' נדמה מאורגן ומהודק יותר. הקראי (בן המאה ה-13) יהודה בן אליהו הדסי מאזכר את המדרש בנוסח א'.

==נוסח ב' של המדרש==
מדרש זה הוא אוסף של אגדות מיסטיות ומדרשים הנוגעים לשמותיהן של אותיות האלפבית. נוסח ב' של המדרש איננו בהכרח יחידה אחדותית, אלא נראה כמקבץ של מדרשים שונים.

עיקר ההסבר לכל שם של אות בנוי על אקרוסטיכון, כך למשל המילה 'אלף' מוסברת כראשי תיבות של המילים: א'מת ל'מד פ'יך.

נוסחים א' וב' נדפסו כיחידה אחת במהדורת אמשטרדם 1708, עובדה המרמזת אולי לכך שהמדובר באמת בשני קטעים של חיבור אחד.
במאה העשירית תקף הקראי סלמון בן ירוחם כמה מן המדרשים שבנוסח ב' על האנתרופומיזם (הגשמת האל) החריף הנשקף בהם.

==מדרש תגים וציונים==
גרסה שלישית ושונה קרויה 'מדרש דרבי עקיבא על תגים וציונים' (בקובץ 'בית המדרש' של ילינק, עמ' 31–33). בגרסה זו המדרש אינו בנוי על שמות האותיות אלא על צורות העיטורים שעל גבי האותיות השונות (התגים). המדרש מייחס לעיטורים רמיזות סימבוליות לאלהים, לבריאת העולם, לעם ישראל, לתורה וכן למנהגים או ריטואלים יהודיים שונים.

== מהדורות ==
* אותיות דרבי עקיבא. בהוצאת מכון קול בטחה, תשנ"ה.
* מדרש אותיות דרבי עקיבה (נוסח ב') - מהדורה מדויקת, בספר "", כרך ח, תשע"ט, עמ' קפט; כולל מבוא והערות המהדיר, הרב .

==קישורים חיצוניים==

* [https://rosetta.nli.org.il/delivery/DeliveryManagerServlet?_ga=2.104307783.633865414.1603004991-1563583217.1592728743&dps_pid=IE36977315&utm_campaign=OtiotAkiva&utm_medium=referral&utm_source=he.wikipedia.org אותיות דרבי עקיבא, קראקא, של"ט]. עותק מאוסף גרשם שלום. באתר הספרייה הלאומית
* 
* 

==הערות שוליים==

קטגוריה:פסאודואפיגרפיה
קטגוריה:מדרשי אגדה
קטגוריה:אלפבית עברי
TV4 Sport

TV4 Sport הוא ערוץ טלוויזיה שוודי שנמצא בבעלות קבוצת TV4 יחד עם הצהובון Expressen. באפריל 2014, הושק ערוץ ספורט דומה שנקרא TV12, בידי קבוצת TV4. 

== היסטוריה ==
הערוץ היה במקור בבעלות Expressen שהשיקה את הערוץ ב-17 במרץ 2005. בתחילה הוא היה זמין בחבילה האנלוגית הבסיסית של חברת הכבלים UPC, החבילה הדיגיטלית של Com Hem ובחבילה המשפחתית של Canal Digital בלוויין. זכויות השידור של הערוץ כללו את ליגת המשנה השוודית, ואליפות הווימבלדון.

במאי 2006 פורסם כי חברת TV4 AB רכשה את רוב מניות הערוץ. הערוץ הושק מחדש תחת השם "TV4 Sport - Expressen" יחד עם סמליל חדש ב-1 ביוני. במסגרת העסקה לערוץ נוספו מספר זכויות שידור חדשות, כולל שידורים חוזרים של מונדיאל 2006.

שינוי נוסף בערוץ היה במאי 2007, שנה מאוחר יותר, כאשר הודיעו ב-TV4 AB כי הם הגדילו את כמות המניות שלהם בערוץ, ל-66.2%. עקב כך שם הערוץ שונה ל"TV4 Sport" בלבד, יחד עם התווספות הערוץ לחבילה הבסיסית של Com Hem ובכך הגדילו את חדירת הערוץ, תוך הקטנת נתח השוק של המתחרים. כמו כן בערוץ הרחיבו את תחום שידוריהם לסדרות וסרטים תיעודיים הקשורים לספורט.

השינוי בערוץ היה מוצלח, כיוון שהמדרוג (הרייטינג) של הערוץ עלה. באפריל 2008, TV4 Sport עקף את ערוץ יורוספורט מבחינת מספר הצופים שלו והפך לערוץ הספורט הנצפה ביותר בשוודיה. בינואר 2006 הושק הערוץ בפלטפורמה הלוויינית של חברת Viasat.

בסוף חודש מרץ 2008 קיבלה TV4 אישור לשדר את הערוץ ברשת השידור היבשתית השוודית, כשהרישיון לתחילת שידורי הערוץ היה ל-1 באפריל. אף על פי כן בערוץ לא מיהרו לעלות ברשת באופן מיידי, בין היתר בשל מחלוקת עם חברת Boxer האחראית על שידור ערוצים בתשלום ברשת השידור היבשתית, בנוגע לתמחורו של הערוץ. הערוץ הושק ברשת היבשתית רק ב-11 במאי, לאחר שהגיעו שני הצדדים להסכם על פיו Boxer תהפוך את הערוץ לזמין עד 30 בספטמבר.

== מחלוקות ==
=== אליפות הלחימה האולטימטיבית ===
ב-TV4 החליטו להעלות תוכנית שנקראה "זמן בומבה" בשעה 18.00 בערב. הדבר גרם להורים רבים לילדים צעירים לכעוס כיוון שילדיהם צפו בערוץ בעת ששודרו סצנות אלימות. הדיון בדבר האם התוכנית ראויה לשידור בשעה בה ילדים יכולים לצפות בערוץ המשיך להתנהל, עד שהגיעו תלונות רבות לנציב התלונות של הקבוצה שהובכה מהעניין ועל כן הוחלט להעביר את התוכנית לשעה מאוחרת יותר ולשדר תוכניות שונות באותה שעה.

== הפצה ==
הערוץ משווק לעיתים קרובות כערוץ הספורט הגדול ביותר בשוודיה ומופץ בעיקר על ידי Com Hem ו-Boxer. הדבר היה חשוב מאוד לקבוצת TV4 כאשר היא קיבלה רישיון לשדר את הערוץ ברשת היבשתית, ומ-1 באפריל 2008 לקבוצה רישיון לשדר את הערוץ ברשת הדיגיטלית היבשתית. מנויי Com Hem בחבילה הבסיסית יכולים לצפות בערוץ שהחליף את יורוספורט, שמשדר רק ספורט.

== תוכניות ==
=== כדורגל ===
* הליגה האירופית
* 23x23 פיקסלים ליגת המשנה השוודית
* 23x23 פיקסלים הגביע השוודי
* 23x23 פיקסלים ליגת העל השוודית (כדורגל נשים)
* 23x23 פיקסלים פוטבול ליג צ'מפיונשיפ
* 23x23 פיקסלים הפוטבול ליג הראשונה
* 23x23 פיקסלים סרייה א'
* 23x23 פיקסלים גביע המלך הספרדי
* 23x23 פיקסלים ליגת העל ההולנדית

=== סוגי ספורט אחרים ===
* 23x23 פיקסליםאליפות הלחימה האולטימטיבית
* 23x23 פיקסלים ליגת ההוקי השוודית
* 23x23 פיקסלים הליגה הגרמנית בכדוריד

== הערות שוליים ==

קטגוריה:ערוצי טלוויזיה שוודיים
Eu Te Esperarei

Eu Te Esperarei (באנגלית: I Will Wait For You, ובעברית: אני אחכה לך) הוא סינגל שהוקלט על ידי הצמד הברזילאי סימונה & סימריה, מתוך אלבום האולפן הרביעי שלהן, As Coleguinhas – Vol. 3. השיר יצא לאור ב-14 בספטמבר 2013, כסינגל הראשון והפותח מתוך האלבום, וגם כסינגל היחידי ממנו.

באותה שנה שיצא השיר יצא גם הסינגל הראשון מתוך אלבומן השלישי, "Dupla Traição". שני השירים זכו להצלחה נאה ברחבי ברזיל.

== רקע וכתיבה ==
השיר נכתב על ידי סימונה וסימריה, שכתבו גם את שאר שירי האלבום. הצמד החליט כי השיר יהיה הסינגל היחידי מתוך האלבום.

עם השיר הופיע הצמד בסך הכל שלוש פעמים, ומעבר לכך הוא זכה להופעה שנכללה גם בדי וי די שהוציאו סימונה וסימריה באותה שנה.

== ביקורת ==
באתר Blasting News, כונה השיר כ-"להיט", תוך שסוקר עם האלבום As Coleguinhas – Vol. 3, בו הוא נכלל.<ref></ref>

== וידאו קליפ ==
הווידאו קליפ המלא שיצא לשיר הוא מעין הופעה שבה ניתן לראות את הצמד, כשהן שרות את השיר, מנגנות בגיטרה, ויושבות בתוך מבנה בצבע צהוב, שעל קירותיו ניתן לראות ריבועי קרמיקה באותו הצבע גם כן.

הקליפ הועלה לערוצן הפרטי של סימונה וסימריה, ונכון למרץ 2020, מונה הצפיות שלו עומד על כ-7 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי סימונה & סימריה
קטגוריה:שירים בפורטוגזית
קטגוריה:שירים שנכתבו על ידי סימונה & סימריה
פנדורים

פנדורים קרואטיים ב-[[1742, בשירותה של מריה תרזה]]
הפנדורים (בגרמנית: Pandur) היו חיילים לא סדירים שניהלו מלחמות גרילה בשירות האימפריה ההבסבורגית. השם במקורו ניתן לשומרי ראש של אצילים סלובניים וקרואטיים. לאחר שקרואטיה נכבשה מידי האימפריה העות'מאנית הפנדורים נכללו בצבא ההבסבורגי ופעלו במלחמות בשלזיה ובבוואריה.

במאה ה-19 הופעלו 2,000 פנדורים בנסיכות ולאכיה במסגרת המלחמה העות'מאנית-רוסית (1806–1812), בעיקר בחבל אולטניה, כנגד האימפריה העות'מאנית - אלף מתוכם הונהגו על ידי טודור ולדימירסקו. גם אחרי שהמלחמה הסתיימה הפנדורים נשארו נאמנים לוולדימירסקו וב-1821 הוא הוביל אותם לניסיון לתפוס את השלטון בנסיכות וולאכיה, ניסיון שנכשל.

== קישורים חיצוניים ==

* [https://www.historia.ro/sectiune/general/articol/cine-erau-pandurii-si-ce-reprezentau-armata-din-vremea-repectiva Cine erau pandurii și ce reprezentau ei în armata din vremea repectivă?] 

קטגוריה:מלחמות אוסטריה
קטגוריה:יחידות רגלים
1959 בצרפת

שנת 1959 בצרפת הייתה השנה בה ציינה צרפת 972 שנות לאום.

== הנהגה ==
* נשיא צרפת: רנה קוטי (עד 8 בינואר), לאחר מכן שארל דה-גול.
* ראש ממשלת צרפת: שארל דה-גול (עד 8 בינואר), ולאחר מכן מישל דברה.

== אירועים ==
* 8 בינואר - נכנס לתפקידו שארל דה-גול כנשיא הראשון של הרפובליקה החמישית של צרפת. 
* 2 בדצמבר - מתמוטט סכר מלפסה וגורם למותם של 423 איש בשיטפון. 

== אומנות ותרבות ==
* 11 במרץ - נערכת תחרות האירוויזיון בעיר קאן

== ספורט ==
* 25 ביוני - מתחיל הטור דה פראנס.
* 18 ביולי - מסתיים הטור דה פראנס עם ניצחונו של פדריקו בהמונטס מספרד במירוץ.

== נולדו ==
* 7 בפברואר - כריסטין אנגוט, סופר ומחזאי. 
* 18 במרץ - לוק בסון, במאי קולנוע, סופר ומפיק. 
* 14 במאי - פטריק ברואל, זמר ושחקן. 
* 6 ביולי - רישאר דאקורי, שחקן כדורסל. 

== נפטרו ==
(קטגוריה:צרפתים שנפטרו ב-1959)
* 21 בינואר - איב לה פבר, סופר ופוליטיקאי (נולד ב-1874). 
* 17 באפריל - פול דז'ורדן, שחקן כדורמים וזכה במדליה אולימפית (נולד ב-1894).
* 23 ביוני - בוריס ויאן, סופר, משורר ומוזיקאי (נולד ב-1920).

== ראו גם ==
* 1955 בצרפת
* 1954 בצרפת
* 1953 בצרפת

==קישורים חיצוניים==

קטגוריה:1959 בצרפת
משה לייב בלוך

הרב משה אריה לייב בלוך (בהונגרית: Bloch Mózes) (1909–1815) רב הונגרי-יהודי, מנהלו הראשון של בית המדרש לרבנים בבודפשט, חוקר התלמוד וספרות המדרש.

==חייו==
בנערותו למד בלוך תורה מפי רבה המחוזי של פלזן, הרב פיליפ קוהנר (Kohner) תלמידו של הרב יחזקאל לנדא (הידוע על שם ספרו, הנודע ביהודה), ואחר כך (1834-1828) אצל דודו, הרב בנימין וולף לעוו, מחבר הספר 'שערי תורה'. בלוך מרבה לצטט את דודו בחיבוריו. בשנת 1840 השלים את חוק לימודיו בגימנסיה של פלזן, החל ללמוד באוניברסיטת קארל בפראג, ושנה לאחר מכן (1841) נתמנה לרב ב-Wotitz, שם גם התחתן עם אנה ויסהוט (Weishut). ב-1852 עקר לקהילת הז'מאנוב מייסטץ (Heřmanův Městec) בבוהמיה ושימש שם ברבנות, ומשם עקר לעיירה ליפניק על הבצ'ווה במוראביה (שם כיהן בין השנים 1856-1877). בשנת 1877 נתמנה למנהל בית המדרש לרבנים בבודפשט. בבית המדרש בבודפשט היה בין המורים המרכזיים, יחד עם דוד קאופמן ובנימין זאב בכר, ושלושתם שימשו כוועדת הסמיכה לרבנות של בית המדרש. בלוך לימד שם תלמוד והלכה. הוא פרש מניהולו של הסמינר לרבנים בשנת 1907, כשנתיים לפני פטירתו.

==ספריו וחיבוריו==
* שערי תורת התקנות (מהדורה ראשונה: 1902-1879, מהדורה שנייה: 1902)
* שערי המעלות
* [http://www.hebrewbooks.org/1496 שערי תשובות מהר"ם] [מרוטנבורג] (ברלין 1891)

חיבורים שלו בגרמנית הופיעו בקובצי השנתונים השונים של בית המדרש בבודפשט, ושם גם תורגמו להונגרית. ביניהם: על שיטור ואכיפה בתורת משה ובספרות חז"ל (1879); האתיקה בהלכה (1886); דיני הירושה בתורת משה ובתלמוד (1889); דיני חוזים בהלכה (1893); דיני קניין בהלכה (1997).

==קישורים חיצוניים==
* 

קטגוריה:רבנים הונגרים
קטגוריה:חוקרי תלמוד
קטגוריה:סגל בית המדרש לרבנים בבודפשט
קטגוריה:רבנים נאולוגים
קטגוריה:לייפניק: רבנים
קטגוריה:הונגרים שנולדו ב-1815
קטגוריה:נפטרים ב-1909
יחסי בנגלדש – סרי לנקה

נשיאת סרי לנקה [[צ'נדריקה קומרטונגה בעת ביקור בבנגלדש, 2003]]
יחסי בנגלדש–סרי לנקה הם היחסים הדו-צדדיים בין הרפובליקה העממית של בנגלדש לבין הרפובליקה הדמוקרטית הסוציאליסטית של סרי לנקה.

היחסים בין שתי המדינות הם יחסים ידידותיים, בעיקר בשל סחר והשקעות בין בנגלדש לסרי לנקה. בנגלדש גם מארחת מספר סטודנטים לרפואה מסרי לנקה, כחלק מצורה של תקשורת בין העמים.

==היסטוריה==
הקשר בין שני העמים החל עוד לפני ההתיישבות הבריטית באזור. המלך הראשון של סרי לנקה, שהוזכר בכרוניקה של פאלי העתיקה, היה כביכול אבות ממלכת ואנגה הממוקמת בבנגלדש המודרנית. בסרי לנקה, כמה גדילי שיער שיוצרו על הבודהיסטים מבנגלדש, נלמדים ביום פוייה די, חג בודהיסטי פומבי בסרי לנקה.

באוגוסט 2008, שני ראשי המדינות דנו ביישום בקישורי אוויר חדשים בתקווה להגדלת הסחר, השקעות וקשרי תרבות חזקים יותר. ההשקעה העיקרית של סרי לנקה בבנגלדש היא בעיקרה בבנקאות הבנגלית. בנגלדש גם מארחת סטודנטים לרפואה מסרי לנקה כחלק מצורת תקשורת בין שני העמים.

==קשרים צבאיים==
כיום ישנו דיון בשתי המדינות, שכחלק מהפעולות להרחבת היחסים הדו-צדדיים בין בנגלדש לסרי לנקה, יהיה שיתוף פעולה בין צבא סרי לנקה לצבא בנגלדש, שבמסגרתו ילמדו חיילי חיל הים של סרי לנקה בבנגלדש.

==יחסים כלכליים==
קבוצת עבודה משותפת הוקמה בין שתי המדינות ב-2013, כדי להגדיל את הסחר. שתי המדינות הסכימו לחתום על הסכם משלוח. בשנת 2013, חצה הסחר דו-צדדי בין שתי המדינות את 100 מיליון דולר.

==נציגויות דיפלומטיות==
בנגלדש מחזיקה בנציבות עליונה בקולומבו. מאידך, סרי לנקה מחזיקה בנציבות עליונה בדאקה וקונסוליה בצ'יטגונג.

==קישורים חיצוניים==

==הערות שוליים==
מלון סוויסוטל קראסנייה חולמי

מלון סוויסוטל קְרָ֫אסְנִייֶה חוֹלְמִ֫י (ברוסית: Свиссотель Красные Холмы) — הוא מלון חמישה כוכבים במרכז מוסקבה.

המלון ממוקם על טבעת הגנים והוא חלק ממתחם קראסנייה חולמי הכולל את בית המוזיקה הבינלאומי של מוסקבה ומרכז עסקים.

== גלריה ==
<gallery mode="packed" heights="150px">
קובץ:Moscow International House of Music.jpg|מתחם קראסני הולמי
</gallery>

==קישורים חיצוניים==

* 

קטגוריה:מוסקבה: בתי מלון
קטגוריה:מוסקבה: גורדי שחקים
ראלי ארגנטינה

[[פטר סולברג במהלך ראלי ארגנטינה (2006)]]
ראלי ארגנטינה הוא מרוץ ראלי המתקיים כחלק מאליפות העולם בראלי, אליפות האינטרנשיונל ראלי צ'אלנג' (IRC), אליפות דרום אמריקה בראלי ואליפות הראלי הארגנטינאית. המרוץ מתקיים באזור ויז'ה קרלוס פאס בפרובינציית קורדובה בשבילי חצץ צרים.

==היסטוריה==
המרוץ התקיים לראשונה בשנת 1980 בפרובינציית טוקומאן. וולטר רורל ניצח את המרוץ הראשון כשהוא נוהג בפיאט 131 אבארת'. בשנת 1981 התקיים המרוץ שנית באותו המסלול. אחרי שנה בה לא התקיים המרוץ, עבר המרוץ לבארילוצ'ה שבפרובינציית ריו נגרו. שנה לאחר מכן נדד שוב המרוץ, הפעם לפרובינציית קורדובה בה הוא מתקיים עד היום.

בשנת 2007 התקיים סטייג' מהמרוץ באצטדיון אנטוניו וספוצ'יו ליברטי בבואנוס איירס וסטייג' נוסף התקיים באצטדיון מריו אלברטו קמפס בקורדובה. בשנת 2012 הוארך המסלול ונקבע על אורך של 500 קילומטרים, המרוץ הארוך ביותר בעידן המודרני של הראלי.

==מנצחים לפי שנים==
שנים המסומנות ברקע ורוד הן שנים בהן המרוץ לא נכלל כחלק מאליפות העולם בראלי

{| class="wikitable" style="font-size:90%;"
|-
! עונה
! נהג
! יצרן
|-
|2019 || תיירי נויביל || יונדאי 
|-
|2018 || אוט טאנק || טויוטה 
|-
|2017 || תיירי נויביל || יונדאי 
|-
|2016 || היידן פאדון || יונדאי 
|-
|2015 || כריס מיק || סיטרואן 
|-
|2014 || יארי-מאטי לאטוולה || פולקסווגן 
|-
|2013 || סבסטיאן לב || סיטרואן 
|-
|2012 || סבסטיאן לב || סיטרואן 
|-
|2011 || סבסטיאן לב || סיטרואן 
|- style="background:#FFCCCC;"
|2010 || יוהו האנינן || סקודה 
|-
|2009 || סבסטיאן לב || סיטרואן 
|-
|2008 || סבסטיאן לב || סיטרואן 
|-
|2007 || סבסטיאן לב || סיטרואן 
|-
|2006 || סבסטיאן לב || סיטרואן 
|-
|2005 || סבסטיאן לב || סיטרואן 
|-
|2004 || קרלוס סאינס || סיטרואן 
|-
|2003 || מרקוס גרונהולם || פז'ו 
|-
|2002 || קרלוס סאינס || פורד 
|-
|2001 || קולין מקריי || פורד 
|-
|2000 || ריצ'רד ברנס || סובארו 
|-
|1999 || יואה קנקונן || סובארו 
|-
|1998 || טומי מקינן || מיצובישי 
|-
|1997 || טומי מקינן || מיצובישי
|-
|1996 || טומי מקינן || מיצובישי
|- style="background:#FFCCCC;"
|1995 || חורחה רקאלדה || לנצ'יה 
|-
|1994 || דידייה אוריול || טויוטה 
|-
|1993 || יואה קנקונן || טויוטה 
|-
|1992 || דידייה אוריול || לנצ'יה 
|-
|1991 || קרלוס סאינס || טויוטה 
|-
|1990 || מיקי בייסון || לנצ'יה 
|-
|1989 || מיקאל אריקסון || לנצ'יה 
|-
|1988 || חורחה רקאלדה || לנצ'יה 
|-
|1987 || מיקי בייסון || לנצ'יה 
|-
|1986 || מיקי בייסון || לנצ'יה 
|-
|1985 || טימו סלונן || פז'ו 
|-
|1984 || סטיג בלומקוויסט || אאודי 
|-
|1983 || האנו מיקולה || אאודי 
|-
|1981 || גאי פרקלין || טלבו 
|-
|1980 || וולטר רורל || פיאט 
|}

==קישורים חיצוניים==

* 

==הערות שוליים==

קטגוריה:תחרויות ספורט בארגנטינה
ארגנטינה
קטגוריה:ארגנטינה: ספורט מוטורי
אילן עמית (סופר)

אילן עמית (נולד ב-1967), סופר ומחבר ישראלי.

== קורות חיים ==
אילן עמית נולד ב-1967, גדל ברמת השרון ולמד בתיכון רוטברג. לאחר מכן בהמשך חייו, למד תואר שני במדעי החיים וקולנוע באוניברסיטת תל אביב.

עבודת המחקר שלו לתואר השני בביוכימיה עסקה במעבר אינפורמציה בין חלבונים במעגל התאי.

אילן עמית פרסם מאמרים במדע פופולרי, סיפורים קצרים בבטאוני, ספרות וספרים.

סרט קצר שביים, "זמן שבור" (2008) (Broken time) בהשתתפות דליה שימקו ולירון בן שלוש זכה בפרס מצוינות מטעם BAFTA ."

מתגורר בתל אביב ואב לשתי בנות.

== מספריו ==
*"החורף של אדריאן" בהוצאת מעריב 2000
*"אישה אחת נפלה" בהוצאת הקיבוץ המאוחד 2009
*"החתול של שרדינגר" בהוצאת אריה ניר 2012
*"אהבותיו הכוזבות של יוחנן" בהוצאת כתר 2018
*"החיים החדשים של מיכאל" בהוצאת ידיעות 2019
*"צ'לו לארוחת בוקר" בהוצאת ידיעות 2021
*"זרים מעבר לדלת" בהוצאת עם עובד, 2024

== קישורים חיצוניים ==
* 
* 
* 
* [http://readbooks.co.il/schrodingers-cat ביקור בית עם הסופר אילן עמית – החתול של שרדינגר / סיפור אנושי מעורר השראה על אישה שנאלצת להיוולד מחדש]
* [http://www.nrg.co.il/online/47/ART1/935/175.html פותחים במה: אילן עמית על "גלגלים"], nrg
* 
* 
* 
* 

קטגוריה:ישראלים שנולדו ב-1967
קטגוריה:סופרים ישראלים
קטגוריה:בוגרי תיכון רוטברג (רמת השרון)
קטגוריה:בוגרי אוניברסיטת תל אביב
קטגוריה:בוגרי החוג לקולנוע וטלוויזיה באוניברסיטת תל אביב
קופסינון נקוד

קֻפְסִינוּן נָקוד (שם מדעי: Ostracion cubicus), נודע גם בשם קופסינון צהוב, הוא דג ממשפחת הקופסינוניים, שחי בשוניות אלמוגים באוקיינוס ההודי, כולל הים האדום, באוקיינוס השקט, ובדרום מזרח האוקיינוס האטלנטי. 
קופסינון צעיר
== מאפיינים ==
הקופסינון מגיע עד לאורך של 45 סנטימטר. צורתו היא מעין תיבה, שנתמכת על ידי מבנה שלד פנימי ייחודי, כמו דגים רבים אחרים ממשפחת הקופסינוניים. הקופסינון הצהוב הבוגר מתאפיין בגוף צהוב ומוארך עם נקודות לבנות, ולעיתים בעל גוונים כחולים. קופסינונים צעירים נראים מעט שונה מהוריהם, ולמרות שבניגוד לדגים טרופיים רבים הם שומרים על אותה דוגמת צבעים כמו הקופסינון הבוגר, הקופסינונים הצעירים הם הרבה יותר קובייתיים בצורתם הכללית, צבעם הצהוב בהיר ובוהק יותר, והנקודות שלהם שחורות. 

הקופסינון ניזון בעיקר מאצות, סרטנים, חסרי חוליות, תולעים, ודגים קטנים. הקופסינון אוכל באמצעות פה קטן דימוי מקור, שמאפשר לו לגרד אצות מסלעים ולפצח את טרפו. כשהקופסינון מרגיש מאוים הוא משחרר רעלנים למים דרך עורו, שעלולים להיות קטלניים לרוב הדגים סביבו. צבעיו הבולטים מהווים צבעי אזהרה לטורפים פוטנציאליים שירצו לתקוף אותו. 

קופסינונים בוגרים נוטים להתבודד, חוץ מבעונת הרבייה באביב, בה הם מתקבצים בקבוצות קטנות של זכר אחד ו-2 עד 4 נקבות. 

צורתו של הקופסינון וצבעיו הבולטים הפכו אותו לדג פופולרי בקרב מגדלי אקווריומים, מה שגורם לאיסוף שלהם משוניות אלמוגים והעברתם לאקווריומים. קופסינונים מסוגלים לשרוד בשבי, אך הם דורשים תנאים סביבתיים טובים ותחזוקה מתמדת. 

הקופסינון הנקוד חי גם בישראל בשמורת האלמוגים במפרץ אילת. 

ב-2006 חברת המכוניות מרצדס-בנץ, הוציאה עיצוב לדגם של מכונית ביונית שמבוסס בצורתו על צורת הקופסינון הנקוד. 

== קישורים חיצוניים ==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:קופסינוניים
קטגוריה:דגים במפרץ אילת
קטגוריה:בעלי חיים שתוארו ב-1758
המשרד להגנת החוקה (הונגריה)

המשרד להגנת חוקה (בהונגרית: Alkotmányvédelmi Hivatal, בראשי תיבות AH) הוא השירות הלאומי לביטחון פנים של הונגריה וסוכנות המודיעין, המוכר בשמו ההונגרי הקודם Nemzetbiztonsági Hivatal (בעברית המשרד לביטחון לאומי, שהיה שם הארגון בשנים 1990–2010). 

תפקידיו העיקריים הם מודיעין, מלחמה בשחיתות, ביטחון כלכלי, מאבק  בפשע המאורגן וטיפול באיומים פנימיים. 

המשרד הוקם בשנת 2010.

==היסטוריה==
הארגון הוקם כיורש המשרד לביטחון לאומי שהוקם בשנת 1990 כיורש למחלקה השנייה (סיכול ריגול) ולמחלקה השלישית (ביון) של משרד הפנים ההונגרי, שפעלו כשירות הביטחון הפנימי משנת 1962 ועד 1990, כיורשי המשטרה החשאית ההונגרית.

משנת 2010 הארגון אורגן מחדש ושינה את שמו והוא פועל מאז כגוף עצמאי לענייני ביטחון פנים.

== קישורים חיצוניים ==
 
* 

 
קטגוריה:הונגריה: צבא וביטחון 
קטגוריה:ארגוני אכיפת חוק
גמא בנחש מים

γ בנחש מים הוא הכוכב השני בבהירותו בקבוצת הכוכבים נחש מים עם בהירות מדרגה 3.0. הכוכב נמצא קרוב לקצה המזרחי של הקבוצה המייצג את הזנב של ההידרה. במרחק זוויתי של כ-7.8 מעלות מדרום-מזרח לכוכב נמצאת גלקסיית גלגל הרוח הדרומית (M83) וכ-9.5 מעלות ממערב-דרום-מערב לו נמצא הצביר הכדורי M68.

==תכונות==
γ בנחש מים הוא ענק צהוב מסוג ספקטרלי G8 IIIa, מסתו מעט יותר מ-3 מסות שמש, רדיוסו גדול מ-12 רדיוסי שמש, טמפרטורת פניו כ-5,100 קלווין והוא מאיר בעוצמה של פי 90 מעוצמת ההארה של השמש באור נראה, ובערך פי 110 ממנה בצירוף הקרינה בתחום התת-אדום. גילו של הכוכב מוערך בכ-330 מיליון שנים והוא סיים להתיך את המימן שבליבתו להליום ונמצא בתהליך של התקררות והתנפחות בדרך להפוך לענק אדום.

==γ בנחש מים B==
במרחק זוויתי של 1.6 שניות קשת מ-γ בנחש מים, נמצא כוכב עמום בהרבה עם בהירות סביב דרגה 10 ומסה שמוערכת בכ-0.6 מסת שמש. נראה שלשני הכוכבים אותה תנועה עצמית כך שככל הנראה הם קשורים כבידתית זה לזה וככל הנראה בן הזוג הוא ננס אדום המקיף את γ בנחש מים במרחק של לפחות 66 יחידות אסטרונומיות - יותר מפעמיים המרחק בין נפטון והשמש.

במרחק זוויתי של כ-130 שניות קשת מ-γ בנחש מים נמצא כוכב עמום נוסף עם בהירות מדרגה 12. ככל הנראה כוכב זה אינו קשור ל-γ בנחש מים ורק במקרה נמצא על אותו קו ראייה.

==קישורים חיצוניים==
* [http://stars.astro.illinois.edu/sow/gammahya.html γ בנחש מים] באתר של ג'ים קלר
* 

==הערות שוליים==

קטגוריה:כוכבים כפולים
קטגוריה:ענקים מסוג G
קטגוריה:ננסים אדומים
קטגוריה:קבוצת הכוכבים נחש מים
ג'נסן S-type

ג'נסן S-type (באנגלית: Jensen S-type) היא מכונית סלון מתוצרת יצרנית הרכב הבריטית Jensen Motors, Ltd בין השנים 1936–1941.

סך הכול יוצרו כ-50 יחידות.

==תצורות==
* 4 דלתות - סלון
* 4 דלתות - קבריולה מודל "tourer" 
* 3 דלתות - קבריולה מודל "tourer"
* 2 דלתות - קבריולה

== תמונות ==
<gallery mode="packed" heights="100">
קובץ:1942 Jensen S type 3½ litre 4-door tourer (29511037526).jpg | דגם "ג'נסן S-type", שנת 1942 מודל "tourer"
קובץ:Jensen S type 3½ litre 4-door tourer (28919967194).jpg | דגם "ג'נסן S-type" מודל "tourer"
קובץ:1942 Jensen S type 3½ litre 4-door tourer (29464527511).jpg| דגם "ג'נסן S-type" מודל "tourer" - מבט למנוע
קובץ:1942 Jensen S type 3½ litre 4-door tourer (29435829632).jpg | דגם "ג'נסן S-type" מודל "tourer" - מבט לתא הנהג
קובץ:1939 Jensen S-type.jpg| דגם "ג'נסן S-type", שנת 1939 - סלון, 4 דלתות 
קובץ:1937 Jensen Dual Cowl Phaeton IMG 2566 - Flickr - nemor2.jpg | לוגו דגם "ג'נסן S-type" 
קובץ:1937 Jensen Dual Cowl Phaeton IMG 2568.jpg | דגם "ג'נסן S-type", שנת 1937 - קבריולט
קובץ:1937 Jensen Dual Cowl Phaeton IMG 2563 - Flickr - nemor2.jpg | דגם "ג'נסן S-type", שנת 1937 - קבריולט
</gallery>
==ראו גם==
* ג'נסן 541
* ג'נסן PW
* ג'נסן 541S

== קישורים חיצוניים ==

* (דגם "Open Tourer" בתצורת 3 דלתות)

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1936
קטגוריה:מכוניות בריטיות
S
משרד המודיעין (הונגריה)

משרד המודיעין (בהונגרית: Információs Hivatal) הוא סוכנות הביון הממשלתית בהונגריה, המכונה IH ואחראית לכל ענייני איסוף מודיעין למטרות אזרחיות, הן בתחום מודיעין אנושי ובתחום בתחום מודיעין אותות ואבטחת התקשורת הממשלתית, הגוף אחראי לניטור הכולל מעקב אחר אותות אלקטרוניים, איסופם ועיבודם, מעקב אחר תקשורת זרה ופיתוח דרכי הצפנה ואותות – עבור מודיעין חוץ וביון נגדי. 

הוקם לראשונה כגוף עצמאי ב-1 במרץ 1990, כיורש המחלקה השלישית במשרד הפנים ההונגרי. 

המשרד היה כפוף למשרד החוץ אך כיום פועל בכפיפות למשרד ראש ממשלת הונגריה.

== קישורים חיצוניים ==
* 

 
 
קטגוריה:קהילת המודיעין ההונגרית 
קטגוריה:ארגוני ביון 
קטגוריה:גופי הצפנה ופיצוח צפנים
קטגוריה:משרדי מודיעין
ג'נסן PW

ג'נסן PW (באנגלית: Jensen PW) היא מכונית סלון מתוצרת יצרנית הרכב הבריטית Jensen Motors, Ltd בין השנים 1946–1952. 

דגם "ג'נסן PW" היה הדגם הראשון שחברת הרכב "Jensen Motors, Ltd" בנתה לאחר מלחמת העולם השנייה.

תאוצת דגם "ג'נסן PW" בין 0-100 קמ"ש היא 16.4 שניות (למנוע 3,860 סמ"ק המפיק 130 כ"ס).

==תצורות==
* סלון - 4 דלתות
* קבריולה - 4 דלתות

==ראו גם==
* ג'נסן 541
* ג'נסן S-type

== קישורים חיצוניים ==

* 

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1946
קטגוריה:מכוניות בריטיות
PW
ראלי מונטה קרלו

אנרי רוגייה (מימין) ומכנואי לפני הזינוק למרוץ הבכורה של ראלי מונטה קרלו (1911)
ראלי מונטה קרלו הוא מרוץ ראלי המאורגן על ידי מועדון הרכב של מונטה קרלו (Automobile Club de Monaco). המרוץ, אחד הוותיקים בספורט המוטורי, התקיים לראשונה בשנת 1911 ביוזמתו של אלבר הראשון, נסיך מונקו. המרוץ מתקיים לאורך הריביירה הצרפתית בתחומי נסיכות מונקו ודרום-מזרח צרפת.

==היסטוריה==
===המרוץ הראשון===
מועדון הרכב של מונטה קרלו החל לתכנן את המרוץ בשנת 1909 בעקבות צו שהוצא על ידי אלבר הראשון, נסיך מונקו. המרוץ תוכנן כך שהמתחרים יוזנקו מנקודות שונות ברחבי היבשת ויגיעו לנקודת הסיום במונטה קרלו. בינואר 1911 יצא המרוץ לדרך. 23 נהגים התחילו את המרוץ ב-11 מקומות שונים. אנרי רוגייה, זינק יחד תשעה נהגים נוספים מפריז וניצח את המרוץ לאחר שעבר מרחק של 1,020 קילומטרים. השיפוט במרוץ היה שרירותי והתייחס גם לקריטריונים כמו אלגנטיות המכונית, הנוחות לנוסעים והמצב בו הגיעה לנקודת הסיום.

===1966: הראלי השנוי במחלוקת===
[[מרקוס גרונהולם נוהג בפז'ו 307 בראלי של עונת 2004]]
הראלי של שנת 1966 נחשב לאחד המרוצים השנויים במחלוקת בתולדות הספורט המוטורי. ארבעת הנהגים שסיימו את המרוץ ראשונים (טימו מקינן, רנו אלטונן, פאדי הופקירק שנהגו במיני קופר ורוג'ר קלארק שהתחרה בפורד קורטינה) נפסלו בשל העובדה שהנורות בפנסים הקדמיים של הרכב לא היו זהים לנורות שנמצאו בדגמים מייצור סדרתי של אותם הרכבים. כתוצאה מהפסילה הוכרז פאולי טיבונן, שנהג בסיטרואן ID, כמנצח במרוץ. רוזמרי סמית', שהגיעה במקום השישי וזכתה בגביע הנשים (Coupe des Dames), נפסלה גם היא. בסך הכל נפסלו עשרה נהגים מאותה הסיבה.

===השנים המאוחרות===
בין השנים 1973–2008 התקיים הראלי במהלך חודש ינואר כמרוץ הפתיחה של עונת אליפות העולם בראלי. בשנת 2009 הפך המרוץ לחלק מאליפות האינטרנשיונל ראלי צ'אלנג'. בשנת 2012 שב להיות חלק מאליפות העולם. עד לשנת 1991 יכלו הנהגים לבחור את נקודת ההתחלה של המרוץ מתוך חמש אפשרויות.

תוואי המרוץ עובר במגוון תנאי שטח: אספלט יבש, אספלט רטוב, שלג וקרח. ההצלחה במרוץ תלויה, במידה רבה מאוד, בבחירת הצמיגים כך שיאפשרו אחיזה גם בכביש רטוב וגם בקרח.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תחרויות ספורט במונקו
מונטה קרלו
קטגוריה:מונקו: ספורט מוטורי
דיר אבו משעל

דיר אבו משעל (בערבית: دير أبو مشعل) הוא כפר פלסטיני המשתייך לנפת רמאללה ואל-בירה של הרשות הפלסטינית. לפי נתוני הלשכה הפלסטינית המרכזית לסטטיסטיקה, בשנת 2016 מנתה האוכלוסייה הפלסטינית בכפר, כ-5000 תושבים. הוא גובל באל-איתיחאד ובעאבוד ממזרח, בעאבוד מצפון, בשוקבא ממערב ובאל-איתיחאד מדרום. משמעות שמו היא "מנזר בעל הלפיד".

== היסטוריה ==
במפקד שנערך ב-1922 על ידי שלטונות המנדט הבריטי, נמצא כי בכפר הייתה אוכלוסייה של 289 איש, כולם מוסלמים.

במפקד אוכלוסין 1931 של ארץ ישראל היו בכפר 88 בתים מאוכלסים, בהם התגוררו 404 תושבים, כולם מוסלמים.

ב-1945 הוערכה אוכלוסיית דיר אבו משעל ב-510 איש. שטח אדמות הכפר היה 8,778 דונם, אשר מתוכם 2,076 דונם היו מטעים ואדמות השקיה, 1,058 שדות דגנים, ואילו 19 דונם היו קרקע בנויה.
בעקבות מלחמת העצמאות, ולאחר הסכמי שביתת הנשק בתום מלחמת העצמאות משנת 1949, נשלטה דיר אבו משעל על ידי ירדן. בשנת 1961 מנתה האוכלוסייה 987 נפש.

מאז מלחמת ששת הימים ב-1967 ועד היום, נמצאת דיר אבו משעל בשליטה ישראלית. בעקבות הסכמי אוסלו 85% מקרקעות הכפר מוגדרים כשטח B, ואילו 15% הנותרים מוגדרים כשטח C. ישראל הפקיעה מאות דונמים בשביל בניית כבישים עוקפים.

==מעורבות בטרור ובאלימות==
מפקד חטיבת בנימין אלוף-משנה יובל גז הגדיר את הכפר כ"מוקד אלים במיוחד", על רקע מעורבות תושבים בטרור. הכפר נחשב למעוז הן של חמאס והן של ארגון החזית העממית לשחרור פלסטין.

בשנת 2017 נחשפו שלוש חוליות ירי שיצאו מהכפר - המרכזית שבהן ביצעה את הפיגוע בשער שכם ביוני של אותה שנה, בו נהרגה לוחמת מג"ב הדס מלכא. שלושת מבצעי הפיגוע נהרגו במהלכו. בעקבות הפיגוע הטיל צה"ל סגר על הכפר, והרס את בתיהן של משפחות שלושת המחבלים שביצעו את הפיגוע.
מוקדם יותר באותה שנה, נערים מהכפר הציתו שרפה שפגעה קשות ביישוב נווה צוף (דאז חלמיש) הסמוך.

==קישורים חיצוניים==

*[http://www.palestineremembered.com/GeoPoints/Dayr_Abu_Mash_al_951/index.html Welcome To Dayr Abu Mash'al]
*Survey of Western Palestine, Map 14: [http://www.iaa-archives.org.il/zoom/zoom.aspx?folder_id=93&type_id=6&id=8376 IAA], Wikimedia commons
*[http://vprofile.arij.org/ramallah/pdfs/factsheet/Deir%20Abu%20Mash'al_vp_en.pdf Deir Abu Mash'al Village (Fact Sheet)], המכון למחקר יישומי - ירושלים (ARIJ)
*[http://vprofile.arij.org/ramallah/pdfs/vprofile/Deir%20Abu%20Mash%27al_vp_en.pdf Deir Abu Mash'al Village Profile], המכון למחקר יישומי - ירושלים (ARIJ)
*[http://vprofile.arij.org/ramallah/images/english/Deir%20Abu%20Mash'al_ap_en.jpg Deir Abu Mash'al arial photo], המכון למחקר יישומי - ירושלים (ARIJ)
*[http://vprofile.arij.org/ramallah/pdfs/needsfordevelopment/Deir%20Abu%20Mash'al_vp_en.pdf Locality Development Priorities and Needs in Deir Abu Mash'al Village], המכון למחקר יישומי - ירושלים (ARIJ)
*https://www.mako.co.il/news-channel2/Channel-2-Newscast-q2_2017/Article-bcb2849e23cbc51004.htm

==הערות שוליים==

קטגוריה:הרשות הפלסטינית: יישובים
קטגוריה:נפת רמאללה ואל-בירה
דיר א-סודאן

דיר א-סודאן (ערבית:دير السودان) הוא כפר פלסטיני בשומרון, המשתייך לנפת רמאללה ואל-בירה, ונמצא 20 ק"מ צפונית מערבית לרמאללה. לפי נתוני הלשכה הפלסטינית המרכזית לסטטיסטיקה, בשנת 2007 מנתה האוכלוסייה בכפר כ-1,991 תושבים.

במפקד אוכלוסין 1931 של ארץ ישראל היו בדיר א-סודאן 53 בתים מאוכלסים, בהם התגוררו 243 תושבים, כולם מוסלמים.

==קישורים חיצוניים==

*[http://www.palestineremembered.com/GeoPoints/Dayr_al_Sudan_962/index.html Welcome To Dayr al-Sudan]
*Survey of Western Palestine, Map 14: [http://www.iaa-archives.org.il/zoom/zoom.aspx?folder_id=93&type_id=6&id=8376 IAA], Wikimedia commons
*[http://vprofile.arij.org/ramallah/pdfs/factsheet/Deir%20as%20Sudan%20_vp_eng.pdf Deir as Sudan village (fact sheet)], המכון למחקר יישומי - ירושלים (ARIJ)
*[http://vprofile.arij.org/ramallah/pdfs/vprofile/Deir%20as%20Sudan_Vp_En.pdf Deir as Sudan village profile], המכון למחקר יישומי - ירושלים (ARIJ)
*[http://vprofile.arij.org/ramallah/images/english/Deir%20as%20Sudan_ap_en.jpg Deir as Sudan aerial photo], המכון למחקר יישומי - ירושלים (ARIJ)
*[http://vprofile.arij.org/ramallah/pdfs/needsfordevelopment/Deir%20as%20Sudan_%20vp_en.pdf Locality Development Priorities and Needs in Deir as Sudan Village], המכון למחקר יישומי - ירושלים (ARIJ)

==הערות שוליים==

קטגוריה:נפת רמאללה ואל-בירה
ג'נסן GT

ג'נסן GT (באנגלית: Jensen GT) היא מכונית קופה בתצורת הצ'בק, 2.5 דלתות מתוצרת יצרנית הרכב הבריטית Jensen Motors, Ltd אשר יוצרה בין השנים 1975–1976,

יוצרו 509 יחידות.
==מאפיינים==
דגמי "ג'נסן GT" בנויים בתצורה מיוחדת המוגדרת כבין קופה לסטיישן, הצ'בק, 2.5 דלתות (2 דלתות צד קדמיות + חלון אחורי נפתח).

2 חלונות הצד האחוריים מאוד מוארכים ונותנים רושם מוטעה של מכונית סטיישן

חלק מדגמי "ג'נסן GT" יוצרו עם גג בד (בחלק הקדמי של הגג מעל המושבים הקדמיים), שנפתח על ידי קיפול מסודר לאחור

== תמונות ==
<gallery mode="packed" heights="100">
קובץ:Jensen GT (3429337816).jpg | "ג'נסן GT"
קובץ:JensenGT.jpg | "ג'נסן GT"
קובץ:Jensen GT (537914321).jpg | "ג'נסן GT"
קובץ:Jensen GT (1975-76) & Jensen-Healey (33445770760).jpg | "ג'נסן GT"
קובץ:Jensen GT (1975-76) (33789414876).jpg | "ג'נסן GT" - מבט למנוע
</gallery>
==ראו גם==
* ג'נסן C-V8
* ג'נסן S-type
* ג'נסן PW
* ג'נסן FF
* ג'נסן 541
* ג'נסן 541S

== קישורים חיצוניים ==

* 
==הערות שוליים==

קטגוריה:מכוניות קופה
קטגוריה:דגמי מכוניות שהושקו ב-1953
קטגוריה:מכוניות בריטיות
GT
פרד רוטן

פרדריקוס יקובס רוטן (בהולנדית: Fredericus Jacobus Rutten; נולד ב-5 בדצמבר 1962) הוא כדורגלן עבר ומאמן כדורגל הולנדי.

==קריירה==
רוטן נולד בעיירה לה-ורנה במחוז חלדרלנד. כשחקן רוטן היה כל שנותיו בקבוצת נעוריו טוונטה אנסחדה ההולנדית, שם שיחק כבלם. ב-317 הופעות ליגה הוא כבש 11 פעמים. רשם הופעה אחת במדי נבחרת הולנד, פרש בסוף 1992.

כשנה לאחר פרישתו ממשחק החל את קריירת האימון. תחילה כמאמן נוער בטונטה ולאחר מכן כעוזר מאמן. ב-1999 הוא הפך לראשונה למאמן ראשי בטוונטה ושימש בתפקיד במשך שנתיים, כשבעונה השנייה הוא זכה בגביע אחרי ניצחון על פ.ס.וו בפנדלים. לאחר מכן שימש כעוזרו של מאמן פ.ס.וו. איינדהובן חוס הידינק, וב-2006 שב לטוונטה כמאמן ראשי. את עונתו השנייה במועדון (07/08) סיים במקום הרביעי בליגה והעפיל לליגת האלופות בזכות ניצחון על אייאקס במשחקי הפלייאוף. בסיום העונה קיבל את פרס "ריינולס מיכלס" - מאמן השנה בהולנד.

עונה לאחר מכן חתם לשנתיים בשאלקה 04. למרות סגל שכלל שחקנים כמו איבן רקיטיץ', מנואל נוייר, חליל אלטינטופ ועוד, הוא לא הרשים על הקווים ופוטר לפני סיום העונה. לאחר חוסר ההצלחה בגרמניה חזר פרד להולנד וחתם בפ.ס.וו כמאמן ראשי. בשתי עונותיו הראשונות סיים במקום השלישי בליגה, כאשר ב-24 באוקטובר 2010 רשם ניצחון 10-0 על פיינורד החזקה. מדובר בהפסד הגדול ביותר בהיסטוריה של פיינורד. בעונתו השלישית במועדון פוטר לקראת סיום העונה, ומחליפו פיליפ קוקו הוביל את הקבוצה לזכייה בגביע הולנד. בשנים אלו שיחקו תחתיו שחקנים כמו איברהים אפליי, דרייס מרטנס, ג'רמיין לנס, ויינלדום ועוד.

התחנה הבאה שלו הייתה ויטסה בין השנים 2012-2013 איתה סיים במקום הרביעי בליגה ועזב בסיום העונה. בעונת 2014-2015 חתם רוטן בפיינורד הוא הצליח להעפיל איתה לשלב הבתים של הליגה האירופית ולאחר מכן גם להעפיל לשלב הנוקאאוט שם הודח על ידי רומא. בסיום העונה עזב לאחר שלא הצליח להבטיח את המקום לליגה האירופית. את העונה האחרונה העביר כמאמן ראשי בדובאי בקבוצת אל-שבאב.

ב-24 בינואר 2018 מונה למאמן מכבי חיפה. את משחק הבכורה שלו על הקווים העביר ב-27 בינואר נגד מכבי פתח תקווה באצטדיון סמי עופר, אשר הסתיים בתוצאה 1–1. תחת הדרכתו המשיכה הקריסה של הקבוצה והיא הסתבכה במאבקי התחתית בסכנת ירידה לליגה הלאומית, אך סיימה לבסוף במקום ה-10 ונשארה בליגה. הקבוצה המשיכה ביכולתה החלשה גם בפתיחת העונה הבאה והשיגה רק תשע נקודות בשמונת המשחקים הראשונים. בעקבות התפטרותו של מוחמד אלאך מתפקיד המנהל המקצועי של הקבוצה הודיע רוטן גם הוא על התפטרות. ב-6 בינואר 2019 מונה למאמן אנדרלכט הבלגית. ב-16 באפריל 2019 פוטר מתפקידו.

==סטטיסטיקה כמאמן==
{| class="wikitable"
|+
!מועדון
!משחקים
!ניצחונות
!תיקו
!הפסדים
!אחוזי הצלחה
|-
|טוונטה
|75
|39
|22
|14
|52.00%
|-
|שאלקה 04
|37
|16
|9
|12
|43.24%
|-
|פ.ס.וו. איינדהובן
|142
|91
|33
|18
|64.08%
|-
|ויטסה ארנהם
|41
|23
|8
|10
|56.09%
|-
|פיינורד
|45
|22
|10
|13
|48.89%
|-
|אל שבאב
|15
|5
|6
|4
|33.33%
|-
|מכבי חיפה *
|22
|6
|8
|8
|27.27%
|-
!סה"כ
!361
!197
!91
!73
!54.57%
|}
<small>( *הסטטיסטיקה במכבי חיפה מעודכנת לתאריך 10.10.2018 - 6 משחקים לעונת 2018/19)</small>

==קישורים חיצוניים==

* 
* 

==הערות שוליים==

קטגוריה:בלמי כדורגל הולנדים
קטגוריה:כדורגלני נבחרת הולנד
קטגוריה:כדורגלנים הולנדים
קטגוריה:כדורגלני טוונטה
קטגוריה:מאמני כדורגל הולנדים
קטגוריה:מאמני טוונטה
קטגוריה:מאמני פ.ס.וו. איינדהובן
קטגוריה:מאמני שאלקה 04
קטגוריה:מאמני ויטסה ארנהם
קטגוריה:מאמני פיינורד
קטגוריה:מאמני מכבי חיפה
קטגוריה:מאמני אנדרלכט
קטגוריה:מאמני כדורגל זרים בישראל
קטגוריה:הולנדים שנולדו ב-1962
דמויי יונקים

דמויי יונקים (שם מדעי: Mammaliaformes) היא קבוצה קדומה של יצורים מקבוצת הסינאפסידה שהתפתחו מהקיינודונטיים (Cynodontia) לפני 225 מיליון שנה בתקופת הטריאס ומהם התפתחו היונקים המודרניים. הטקסונים היחידים מקבוצה זו שחיים כיום הם התת-מחלקות קדם-יונקים (Yinotheria) ויונקים אמיתיים (Theria).

יצורים אלה היו בעלי גדלים שונים אך רובם הגדול היו קטנים ודמויי עכברים או חדפים. חלקם כמו הקסטרוקאודה גם חיו במקווי מים. רובם היו פעילי לילה, עקב הטורפים הזוחלים שצדו במשך היום ותפסו את הגומחות הקיימות ליצורים גדולים. לאחר היכחדות הדינוזאורים הם התחילו לגדול ולהתפתח למגוון צורות.

גופם הזכיר גוף יונק עם פרווה ומערכות שיניים של יונקים, אך הם הטילו ביצים. יצורים אלה התפתחו ליונקי הביב המודרניים ולשאר היונקים. ב-2020 דווח על מציאתו של מאובן אדלאת'ריום הויי המתאפיין בגודלו החריג ביחס לדמויי יונקים אחרים מאותה תקופה.

==מיון==

* קבוצה דמויי יונקים (Mammaliaformes)
** קבוצה Morganucodonta - נכחדה
*** משפחה Morganucodontidae - בו המורגנוקודון, אריטרותריום ומגזוסטרודון
*** משפחה Megazostrodontidae
** קבוצה Docodonta - נכחדה
*** משפחה Docodontidae
** קבוצה Haramiyida - נכחדה
*** משפחה Haramiyaviidae
*** משפחה Eleutherodontidae
*** משפחה Theroteinidae
*** משפחה Thomasiidae
** מחלקה יונקים (Mammalia)

==קישורים חיצוניים==

==הערות שוליים==

*
קטגוריה:טקסונים קיימים שהתפתחו בטריאס עליון
קטגוריה:ענפי בעלי חיים
שבתי מרשקוב

עץ חיים" בכתב ידו של הרב שבתי מרשקוב. הדף כתוב משני עבריו]]
רבי שבתי מרשקוב (לעיתים ראשקוויר; ?? - כ"א בסיוון ה'תקכ"ה) מקובל וסופר סת"ם. התפרסם בשל סידור שערך על פי כוונות האר"י - "סידור רבי שבתי מרשקוב" (להבדיל מ"סידור רבי שבתי" הקדום יותר של רבי שבתי סופר מפרעמישלא). רבי שבתי היה בן הדור הראשון של תנועת החסידות, כינה את רבי מאיר מפרמישלאן "מורי". נמסר גם כי קיבל את מרותו של הבעל שם טוב. מצאצאיו התפתחה חסידות רשקוב.

== ביוגרפיה ==
נולד לרבי צבי הירש, כמעט ואין ידועים פרטים על ילדותו. התגורר ברשקוב שבבסרביה (בתחומי טרנסניסטריה של ימינו). היה מקובל ואף העתיק כתבים שונים בקבלה בכתב ידו.

ב-2022, 300 שנה לאחר מותו, אותרה מצבתו של רבי שבתי בבית החיים בעיירת ברשקוב, על ידי ישראל מאיר גבאי. <ref></ref>

=== סידורו ===
כאמור, התפרסם בעיקר בזכות 'סידור' שערך על פי נוסח וכוונות האר"י, שלימים הפך לאחד ממקורותיו של נוסח ספרד. בסידור מזכיר חידושים בקבלה ששמע מפי הבעל שם טוב. רבי מנחם מנדל שניאורסון אמר באחת משיחותיו כי מכל סידורי האריז"ל הרבים שהודפסו, סידורו של רבי שבתי מרשקוב הוא המוסמך לקבוע את נוסח האריז"ל.

הסידור נדפס לראשונה בשנת תקנ"ד בקוריץ, עם הסכמות שונות, ביניהם הסכמתו של רבי זושא מאנפולי. מהדורה נוספת נדפסה בשנת תרכ"ו בלבוב.

== חסידות רשקוב ==

רבי שבתי היה מייסד חסידות רשקוב היא חסידות שפעלה בבסרביה, שבמרחב האוקראיני-רומני.

== משפחתו==
אחיו של רבי שבתי היה רבי ישראל רב בקאוושן ובלבי. בנו רבי יוסף מילא את מקום אביו באדמו"רות והיה תלמידו של רבי פנחס מקוריץ. נפטר בה' באדר תק"פ.

== חיבוריו ==
* סידור רבי שבתי - הרכיב את סידורו מהסידור "קול יעקב" אך השמיט את המקומות בהם שונה "קול יעקב" מכוונות האריז"ל ומצטט רבות מסידור האריז"ל. סידורו נשאר בכתב יד. בשנת תקנ"ד נדפס בקוריץ "סדר תפלה מכל השנה עם כוונות האר"י". הנוסח הוא כמנהג ספרד (אשכנז חסידי) ובנוי על סידור כת"י רבי שבתי מראשקוב וסידור רבי אשר מרגליות בתוספת ייחודים מהבעש"ט.
* כללות תיקון ועליות העולמות - בו הוא מבאר את התיקון שגורמות המצוות כפי שקיבל מהבעל שם טוב, על פי סדר קיומם במהלך היום.
* אספת אמרים - פירוש על מדרש רבה, נדפס מאהלוב תקס"ט, ורשא תרל"ד<ref>'סידור רבי שבתי', תשפ"ב, 'תולדות רבינו', עמוד ט.</ref>.
* פירושים על הזוהר וכתבי האר"י - בכתב יד<ref>שם עמוד יא.</ref>

== קישורים חיצוניים ==
;כתביו
* 
* 
*
* 

== הערות שוליים ==

קטגוריה:חסידים
קטגוריה:סידורים
קטגוריה:ילידי 1655
קטגוריה:נפטרים ב-1774
קיינודונטיים

Chiniquodon
קיינודונטיים (שם מדעי: Cynodontia) היא קבוצה קדומה של יצורים ממחלקת הסינאפסידה שהיו מאבותיהם של היונקים המודרניים ודמויי היונקים. הקיינודונטים הראשונים הופיעו בתקופת הפרם ושגשגו עד לתקופת הטריאס, אז החלו להגיע הדינוזאורים ולדחוק אותם הצידה.

רוב מאובניהם נמצאו ביבשות הדרומיות, באמריקה הדרומית, אפריקה, הודו ואנטארקטיקה אך גם באמריקה הצפונית, בלגיה וצרפת.

יצורים אלה היו דומים גם לזוחלים וגם ליונקים. הם נעו עם רגליים שהזדקרו לצדדים והטילו ביצים אך היו להם לסתות דמויות לסתות יונקים וכנראה שהם עטו שיער על גופם. חלקם היו ציידים ואחרים ניזונו מעשב.

==מיון==
*קבוצה קיינודונטיים (Cynodontia)
****משפחה Dviniidae - נכחדה
****משפחה Cynognathidae - נכחדה
****משפחה Thrinaxodontidae - נכחדה. בה הטרינקסודון
****משפחה Chiniquodontidae - נכחדה. בה הפרובלסודון
****משפחה Tritheledontidae - נכחדה
****משפחה Probainognathidae - נכחדה
****משפחה Diademodontidae - נכחדה
****משפחה Trirachodontidae - נכחדה
****משפחה טרוורסודונטיים (Traversodontidae) - נכחדה
****משפחה Tritylodontidae - נכחדה. בה האוליגוקיפוס
****משפחה Procynosuchidae - נכחדה
****משפחה Galesauridae - נכחדה
****משפחה Docodontidae - נכחדה
****משפחה Simpsonodontidae - נכחדה
****משפחה Tegotheriidae - נכחדה
**קבוצה דמויי יונקים (Mammaliaformes)
***מחלקה יונקים (Mammalia)

==קישורים חיצוניים==

* 

*
קטגוריה:בעלי חיים שתוארו ב-1861
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1861
ססיליה, נסיכת יוון ודנמרק

ססיליה, נסיכת יוון ודנמרק (ביוונית: Πριγκίπισσα Καικιλία και Ελλάδας και Δανίας, 22 ביוני 1911 - 16 בנובמבר 1937), הייתה בתם של אנדראס, נסיך יוון ודנמרק ואליס, נסיכת בטנברג, ואשתו של גאורג דונאטוס, נסיך הכתר של הסן.

== ביוגרפיה ==
ססיליה נולדה ב-22 ביוני 1911 בארמון טאטו שביוון. היא הייתה בתו של אנדראס, נסיך יוון ודנמרק, נכדתו של גאורגיוס הראשון, מלך היוונים, נינתו של כריסטיאן התשיעי, מלך דנמרק, ודור חמישי לניקולאי הראשון, קיסר רוסיה. דרך אמה, אליס, נסיכת בטנברג, היא הייתה דור חמישי לוויקטוריה, מלכת הממלכה המאוחדת.

אחיה הצעיר של ססיליה היה הנסיך פיליפ, בעלה של המלכה אליזבת השנייה, ואחד מדודיה היה לואי מאונטבאטן. בשנת 1922 היו ססיליה ואחיותיה שושבינות בחתונת דודן מצד האם לואי מאונטבאטן עם אדווינה אשלי.

משפחתה של ססיליה, יחד עם שאר משפחת המלוכה היוונית, נאלצה לעזוב את יוון לאחר מלחמות הבלקן. המשפחה התיישבה בצרפת, אולם בשל בריאותה הרופפת של הנסיכה אליס החלה המשפחה להתפזר באירופה: הנסיך פיליפ עבר לגור עם קרוביו באנגליה, בעוד אחיותיו נישאו לנסיכים גרמנים והתיישבו בגרמניה. ב-2 בפברואר 1931 התחתנה ססיליה עם גאורג דונאטוס, נסיך הכתר של הסן, ממנו נולדו לה שלושה ילדים ואחד נהרג בתאונת מטוס סמוך ללידה. אמה אליס, שחוותה התמוטטות עצבים ואובחנה כסכיזופרנית, אושפזה בבית חולים בשווייץ ונשארה שם למשך שנתיים. ב-1 במאי 1937 הצטרפו ססיליה ובעלה למפלגה הנאצית.

ב-9 באוקטובר 1937 מת חמיה ארנסט לודוויג, הדוכס הגדול של הסן, וגאורג דונאטוס ירש את תאריו. ב-16 בנובמבר אותה שנה טסו ססיליה שהייתה בחודש שמיני להריונה עם בעלה ושני בניה לבריטניה, על מנת להשתתף בחתונת גיסה לודוויג, נסיך הסן עם מרגרט גדס. בהיותם מעל בלגיה החלה ססיליה ללדת, והטייס ניסה לנחות, אולם התנגש בארובה של מפעל באוסטנדה, ובעקבות כך המטוס התרסק וכל הנוסעים נהרגו.

בעקבות האסון התקיימה החתונה בטקס צנוע וקטן, וכל המשתתפים היו לבושים בבגדי אבל. מיד לאחר החתונה יצא גיסה לודוויג לזירת התאונה, ולאחר מכן נערכה ההלווייה בהשתתפות גיסיה, גוטפריד, נסיך הוהנלוהה-לאנגנבורג, ברטולד, מרקיז באדן ואחיה פיליפ, נסיך יוון ודנמרק, וכן אוגוסט וילהלם, נסיך פרוסיה ולואי מאונטבאטן.

בתחילת 1938 אומצה בתם של גאורג דונאטוס וססיליה יוהנה, נסיכת הסן על ידי דודיה לודוויג, נסיך הסן ואשתו מרגרט, אולם היא מתה בשנת 1939 כתוצאה מדלקת קרום המוח.

==משפחתה==
ב-2 בפברואר 1931 התחתנה ססיליה עם גאורג דונאטוס, נסיך הכתר של הסן, ממנו נולדו לה שלושה ילדים חיים:
* לודוויג, נסיך הסן (1931–1937)
* אלכסנדר, נסיך הסן (1933–1937)
* יוהנה, נסיכת הסן (1936–1939)
* בן - נהרג בתאונת מטוס בסמוך ללידתו (1937)

== אילן יוחסין ==

==קישורים חיצוניים==

* 

קטגוריה:בית שלזוויג-הולשטיין-זונדרבורג-גליקסבורג
קטגוריה:נסיכות דניות
קטגוריה:ילידות 1911
קטגוריה:אנשי מלוכה נאצים
קטגוריה:נפטרות ב-1937
לודוויג, נסיך הסן

לודוויג, נסיך הסן (בגרמנית: Georg Donatus, von Hessen und bei Rhein; 20 בנובמבר 1908 – 20 במאי 1968), היה נסיך גרמני מבית הסן, והטוען לתואר הדוכס הגדול של הסן.

==ביוגרפיה==
לודוויג נולד ב-20 בנובמבר 1908 בדרמשטאדט שהשתייכה לדוכסות הגדולה של הסן, לארנסט לודוויג, הדוכס הגדול של הסן ולאלאונורה, נסיכת זולמס-הוהנזולמס-ליך, בתם של הרמן, נסיך זולמס-הוהנזולמס-ליך ואגנס, רוזנת שטולברג-ורניגרודה.

ב-9 באוקטובר 1937 מת אביו ארנסט לודוויג, הדוכס הגדול של הסן, ואחיו גאורג דונאטוס, נסיך הכתר של הסן ירש את תאריו. ב-16 בנובמבר אותה שנה טס גאורג דונאטוס עם אשתו ססיליה, נסיכת יוון ודנמרק שהייתה בחודש שמיני להריונה ושני בניו לבריטניה, על מנת להשתתף בחתונת לודוויג עם מרגרט גדס, בתם של אוקלנד גדס, ברון גדס הראשון ואיזבלה רוס, אותה פגש במהלך אולימפיאדת גרמיש-פרטנקירכן (1936). בהיותם מעל בלגיה החלה ססיליה ללדת, והטייס ניסה לנחות, אולם התנגש בארובה של מפעל באוסטנדה, ובעקבות כך המטוס התרסק וכל הנוסעים נהרגו.

בעקבות האסון התקיימה החתונה בטקס צנוע וקטן, וכל המשתתפים היו לבושים בבגדי אבל. מיד לאחר החתונה יצא לודוויג לזירת התאונה, ולאחר מכן נערכה ההלווייה בהשתתפות גיסיו של גאורג דונאטוס, גוטפריד, נסיך הוהנלוהה-לאנגנבורג, ברטולד, מרקיז באדן ופיליפ, נסיך יוון ודנמרק, וכן אוגוסט וילהלם, נסיך פרוסיה ולואי מאונטבאטן. בתחילת 1938 אומצה בתם של גאורג דונאטוס וססיליה יוהנה, נסיכת הסן על ידי לודוויג ומרגרט, אולם היא מתה בשנת 1939 כתוצאה מדלקת קרום המוח.

במהלך מלחמת העולם השנייה גויס לודוויג לוורמאכט, אולם שוחרר מהצבא בשל דעותיו הפוליטיות.

בשנת 1960 אימץ לודוויג את קרובו מוריץ, רוזן הסן, בנו של פיליפ, רוזן הסן ראש בית הסן-קאסל כיורשו, ולאחר מותו של לודוויג ב-20 במאי 1968 ללא יורשים, ירש אותו אביו פיליפ ואיחד תחתיו את בית הסן, לראשונה מאז מותו של פיליפ הראשון, רוזן הסן בשנת 1567.

== אילן יוחסין ==

==קישורים חיצוניים==

קטגוריה:נסיכים גרמנים
קטגוריה:גרמנים שנולדו ב-1908
קטגוריה:גרמנים שנפטרו ב-1968